Junior Art Designer asiakkaallemme Helsinkiin, Adecco
Ilmoituksen osoite: https://tyopaikat.oikotie.fi/tyopaikka/1283075
Etsitkö mielenkiintoista starttia suunnittelijan urallesi?
Haemme nyt italialaiselle asiakkaallemme Junior Art Designeria Helsinkiin kokoaikaiseen työsuhteeseen lokakuulta alkaen. Tehtävä sopii hyvin uransa alkuvaiheessa olevalle suunnittelijalle, joka haluaa kehittyä astia- ja sisustusesinesuunnittelun osaajaksi italialaisessa opissa! Työpaikka sijaitsee Helsingissä, mutta työn aloitukseen liittyy kuukauden koulutusjakso Italian Perugiassa! Kaivathan siis passisi valmiiksi ja luet lisää, mikäli kiinnostuit. Andiamo!
Asiakkaamme on vaatesuunnitteluun ja sisustustaiteeseen erikoistunut italialainen yritys, joka on osa laajempaa emoyhtiötä. Yritys laajentaa nyt ensikertaa toimintaansa Suomeen ja aukaisee syksyllä Helsinkiin oman liikkeensä sekä tukikohtansa Suomessa työskenteleville osaajilleen. Tehtävään valittava henkilö tulee työskentelemään astia- ja sisustusesinesuunnittelun tehtävissä osana liikkeen osaavaa tiimiä. Liikkeessä vastataan asiakkaiden uniikkeihin vaatetus- ja sisustustoiveisiin ja suunnitellaan mittatilaustöinä asiakkaiden toiveiden mukaisia vaatteita ja sisustusesineitä, jotka lopulta valmistetaan italialaisella ammattitaidolla Italiassa.
Toivomme valittavalta henkilöltä sopivaa tutkintoa muotoilu- tai taidealalta sekä sujuvaa englannin ja suomen kielen taitoa sekä mahdollisuutta sitoutua syyskuussa kuukauden kestävään ennalta kustannettuun koulutusjaksoon Italiassa. Junior Art Designerilla ei kuitenkaan tarvitse olla aiempaa työkokemusta alan tehtävistä, sillä asiakkaamme haluaa hioa lopulliset timanttinsa kouluttaen työntekijänsä tehtävään ja yrityksen toimintatapoihin. Lisäksi asiakaslähtöisyydestä, kiinnostuksesta alaan sekä rohkeasta asenteesta on tässä tehtävässä erityisesti hyötyä.
Kampanjoinnin junior asiantuntija